Brian Mikkelsen (KF), 2005-05-03:
Jeg må starte med at melde helt klart ud: Regeringen kan ikke støtte Enhedslistens forslag om at indføre gratis entré på alle statsanerkendte museer.
Regeringen vil gerne på en mere målrettet og fremadrettet måde arbejde bredt med at styrke danskernes kendskab til den fælles kulturarv.
Det skal ske ved fri entré til Nationalmuseets og Statens Museum for Kunsts permanente samlinger, gratis adgang til alle museer for børn og unge, forbedrede åbningstider og tilgængelighed, støtte til bedre formidling og attraktive udstillinger samt nyttiggørelse af museernes viden om kulturarven i undervisningssammenhæng.
Jeg har netop nedsat et udvalg, som skal udarbejde en udredning om adgangen til kulturarven.
Modellen i regeringsgrundlaget er udtryk for en justering i forhold til den udmelding, jeg kom med under valgkampen.
Valgkampens konservative forslag om at give gratis adgang til de permanente samlinger på en række af de største museer i landet blev mødt med kritik, bl.a. fra museumsledere i provinsen, der mente, at en sådan ordning ville indebære en urimelig favorisering af hovedstadsområdet, hvor de fleste af landets store museer ligger.
Derfor gik regeringen i gang med at forbedre forslaget, og arbejdet mundede ud i de nye tanker, som blev fremlagt i regeringsgrundlaget.
For det første har regeringen gjort forslaget vedrørende gratis adgang for alle mere målrettet ved at koncentrere det til udelukkende at omfatte de permanente samlinger på Nationalmuseet og Statens Museum for Kunst.
Jeg er klar over, at forslagsstillerne har været inde på spørgsmålet om konkurrenceforvridning, og at det er baggrunden for, at deres forslag er gjort helt generelt.
Jeg tror ikke på, at der er fare for konkurrenceforvridning ved at give fri adgang til de to store hovedmuseers permanente samlinger.
Jeg tror tværtimod, at vi kan være optimistiske og tro på, at gratis adgang til de to museer vil give publikum lyst til også at besøge andre museer, også selv om der skal betales entré.
Jeg tror, at den gratis adgang vil skabe lyst til mere viden.
Herved sikrer regeringens udspil, at den unge generation, som desværre er præget af en vis historieløshed, kan komme gratis ind på alle museer.
I samklang med den stigende historieinteresse hos brede grupper af befolkningen kan vi med dette forslag bidrage til, at den unge generation – gerne sammen med forældrene – får mulighed for at etablere nogle sunde kulturvaner til gavn for deres udvikling og fremtid.
Det udvalg, regeringen har nedsat, vil komme med nærmere forslag om, hvilke aldersgrænser der skal anvendes.
For det tredje indgår det i regeringens udspil, at der skal arbejdes med en række andre muligheder for at få målrettet formidlingen til gavn for borgerne: forbedret åbningstid og tilgængelighed, støtte til bedre formidling og attraktive udstillinger samt nyttiggørelse af museernes viden om kulturarven i undervisningssammenhæng.
Regeringens forslag indeholder på disse områder mulighed for at stille konkrete krav til de danske museer.
Og der vil ikke blive tale om nogen gavebod.
Støtte til at iværksætte forbedringer af museernes formidlingsarbejde vil være kombineret med, at der stilles krav til museernes formidlingsarbejde.
Jeg er ikke i tvivl om, at en styrkelse inden for disse områder vil betyde en generel, massiv forbedring af museernes formidlingsindsats til gavn for borgerne.
Selv om man altså kan have sympati for dele af det fremsatte beslutningsforslag, synes jeg, regeringen i sit arbejdsgrundlag for de kommende år har fremlagt et kulturpolitisk udspil, som er meget mere perspektivrigt end forslagsstillernes.
Regeringsgrundlaget vedrører således ikke blot entré til museer, men også en lang række andre forhold, der er af ofte større betydning for adgangen til og formidlingen af den danske kulturarv.
På den baggrund anbefales det, at der stemmes imod Enhedslistens forslag.
Jamen selvfølgelig er regeringen det.
Årsagen til, at vi er nået frem til at lave syv bekendtgørelser, var den dialog, der var i Kulturudvalget, hvor man fra oppositionens side efterlyste en nærmere afgrænsning af de persongrupper, som er omfattet af lovforslaget.
Jeg er enig med ordføreren i, at det ikke er det samme som en begrænsning af persongrupperne, men det er en afgrænsning.
I nogle tilfælde har det betydet, at der er kommet en begrænsning i antallet af persongrupper, som er omfattet, i andre tilfælde er det nogenlunde det samme.
Jeg er selvfølgelig på regeringens vegne villig til at diskutere de her ting, også indholdet i bekendtgørelserne, og så må vi jo tage en konstruktiv drøftelse af det.
Målet må være at sikre, at flest mulige børn får en fornuftig behandling, når de kommer ind i foreningerne, og når de har at gøre med voksne, så at vi i hvert fald sikrer, at pædofile, som er dømt for pædofili, ikke har at gøre med vores børn.
Det screener det her forslag, det er hele intentionen med det, og det håber jeg at jeg kan få hele Folketingets opbakning til.
Hermed sluttede forhandlingen, og lovforslaget overgik derefter til anden behandling.
Afstemning